དེ་ནས་བོད་རིག་པ་ཞིབ་འཇུག་གླིང་གི་རྒན་གྲགས་པ་འབྱུང་གནས་སམ་གོ་ཤུལ་གྲགས་པ་འབྱུང་གནས་ཀྱིས་དབུ་འབྱེད་མཛད་སྒོའི་གསུང་བཤད་གནང་ཞིང་།གནད་ཀྱི་དམ་པ་རྡོག་རྡོག་ཅིག་ཉན་མཁན་ལྷན་རྒྱས་ལ་སྐྱེས་སུ་ཕུལ།དེ་བཞིན་རྗེ་ཁོང་གིས་མཛད་པ་ཀུན་ལས་གསུང་གི་ནི།།མཛད་པ་མཆོག་ཡིན་དེ་ཡང་ནི།།དེ་ཉིད་ཡིན་ཕྱིར་མཁས་པ་ཡིས།།འདི་ལས་སངས་རྒྱས་རྗེས་དྲན་བྱོས་ཞེས་གསུངས་པ་སྔོན་སོང་གི་སྟེང་ནས།མཆོད་པའི་མཆོག་ཏུ་གྱུར་བ་ཤེས་རབ་ཀྱི་མཆོད་པ་ཡིན་པས།༢༠༡༤ལོའི་བོད་སྐད་ཡིག་རྩོམ་རིག་འཛིན་གྲྭས་སློབ་གྲོགས་ཡོངས་ཀྱིས།བོད་ལ་གྲལ་དག་རེ་གྱོན་ཞིང་།ངག་གི་འབྲི་དག་པ།སྐད་ཀྱི་གདངས་གསལ་བ།སྙན་པའི་དབྱངས་འཛོམས་པ་བཅས་ཡོན་ཏན་དུ་མས་སྒོ་ནས།རྟེན་འབྲེལ་བསྟོད་པམགོ་ནས་མཇུག་བར་ཆད་ལྷག་མེད་པ།འཁྲུལ་བ་མེད་པ་སོགས་ཀྱི་སྒོ་ནས་མཆོད་པའི་ཡོན་དུ་བློ་སྐྱོར་ཕུལ།དེ་ཚགས་སུ་ཆུད་རྗེས་ཀྲུང་དབྱང་མི་རིགས་སློབ་གྲྭ་ཆེན་མོའི་བོད་རིག་པ་ཞིབ་འཇུག་གླིང་གི་དགེན་ཁུ་བྱུག་གམ་སྟུག་རྒྱའི་བཀའ་སྲུང་མགོན་པོ་ལགས་ཀྱིས།གོ་རིམ་ཡོད་པ་དང་དབྱེ་བ་ཡོད་པའི་ངང་ནས།གཏམ་བཟང་བཞི་དང་སྐུལ་མ་དྲུག་གི་ལེ་ཚན་གྱིས་ཚོགས་ཞུགས་མི་སྣ་ཡོངས་ལ་རྗེས་དྲན་གསུང་བཤད་གནང་།དེའི་རྗེས་སུ་ད་ལོ་གསར་དུ་བཙུགས་པའི་གསར་འགྱུར་སློབ་གླིང་གི་སྐད་གཉིས་གསར་འགྱུར་འཛིན་གྲྭའི་སློབ་གྲོགས་ཡོངས་ཀྱིས།ཡི་གེའི་ཐོབ་ཐང་ཉེར་མཁོ་རབ་གསལ་མེ་ལོངཞེས་པ།ལྷག་བསམ་ཟོལ་མེད་དང་བརྩེ་བ་དྭངས་མོས།རང་སེམས་མཚོན་པའི་སྐྱེས་སུ་བློ་སྐྱོར་ཕུལ།